ဝရုဏဇာတ်

"ဝရုဏဇာတ်"
ထွားသွဉ်ဟော်ꩻကျပ် 'ဝရုဏဇာတ်'ယိုတဲင် ကလꩻအီသတိꩻ၊ ကလꩻအီပညာႏ၊ ကလꩻဒါႏ ထာꩻသေတရာꩻဖုံႏနဝ်ꩻ-

၁။ လိုꩻဟောဝ် သူႏတောႏကောင်ꩻသီးဖုံႏနဝ်ꩻ ဟဲ့ꩻဒျာႏလို့ဝင်ꩻထင်ႏကျောင်ꩻ၊ ပေါင်ꩻဒျာႏလို့ဝင်ꩻ နာႏတရာꩻ၊ ဖြွမ်းဒျာႏလို့ဝင်ꩻ မာꩻကုသိုလ်ႏ၊

၂။ "လိုꩻယံ - လွꩻတဝ်း၊ လိုꩻလွꩻ - ယံတဝ်း"၊ လိုꩻယံ - ထွာရဟန္တာႏ၊ လိုꩻလွꩻ - ကီႏထို့ဗာႏ၊

၃။ ကွပ်လိုꩻလွꩻတဲင် ထာꩻလွေꩻတရတ်၊ ထာꩻမာꩻတရတ်၊ တန်ႏအီႏမျတ်တဲ့ သွုမ်ꩻတောဗာႏ၊

၄။ ပေါႏထွာရဟန်ꩻနဝ်ꩻ ဟော်ꩻတရာꩻဖေႏကဒါႏ သွဉ်သေꩻခါꩻဗာႏ တရာꩻနီသွံပုဒ်၊

၅။ ပေါႏထာꩻမာꩻ အရေꩻတန်နဝ်ꩻ မာꩻရီးရီး မာꩻထွူထွူဗာႏ၊ စူꩻထာꩻလွꩻတဲင် ဆုဲင်ꩻမꩻမာꩻနဝ်ꩻ အဆင်ႏတပြေႏကြွို့ꩻတဝ်း-စတဲင်နုဲင်းနောဝ်ꩻဖုံႏသွူ။

"သီလဝနာဂရာဇဇာတ်"
ထွားသွဉ်ဟော်ꩻကျပ် သီလနာဂရာဇဇာတ်ယိုတဲင် ကလꩻအီသတိꩻ၊ ကလꩻအီပညာႏ၊ ကလꩻဒါႏ ထာꩻသေတရာꩻဖုံႏနဝ်ꩻ-

၁။ လိုꩻမွိုက်နဝ်ꩻ ဝင်ꩻကယ်ႏဖေႏသွူ ဝွေꩻအသက်တဲ့ တရက်ချာတောဝ်းဝင်ꩻ၊ ပဲစ်မာႏချာထဲင်းဒါႏ ကေꩻဇူꩻဗွေႏ ကယ်ႏဖေႏသက်၊

၂။ လိုꩻမွိုက်နောဝ်ꩻ မဉ်ဖေႏကားမုဲင်ꩻဖေႏ၊ တကွို့ꩻသꩻဒါႏတဝ်း၊ ထူႏတိတ်ꩻတိတ်ꩻ၊

၃။ လိုꩻမွိုက်နောဝ်ꩻ ဝင်ꩻမဉ်ထွာနုဲင်းမုဲင်ꩻထွာ၊ ဝင်ꩻမဉ်ဒုက္ခဒုက္ခ သေယူႏတဝ်း၊ ထူႏတိတ်ꩻတိတ်ꩻ၊ ကွီတိတ်ꩻတိတ်ꩻ၊

၄။ ပေါႏပဲစ်မာႏ ကေꩻဇူꩻဗွေႏနောဝ်ꩻ မော့ꩻဒါႏထာꩻဒုက္ခ၊ ဟံႏမျောႏဒါႏ ထဲ့ဗာႏငါးရုဲင်ꩻ-စတဲင်နုဲင်းနောဝ်ꩻဖုံႏသွူ။ပအိုဝ်ႏလိတ်လုဲင်ꩻစွစ်ꩻလီတာႏအစွိုꩻဗွေႏဗွန်ကောဝိဒ(ဇဝနာရာမ)ဇာတ်ဝတ္ထုငတ်ꩻရျာꩻငတ်ꩻဆီအမုဲင်(၇)
အာႏကွိုꩻ